Powys

Powys é unha autoridade unitaria de Gales (Reino Unido), e tamén un condado preservado. Foi establecido pola división administrativa o 1 de abril de 1974. Foi formado polos antigos condados de Montgomeryshire e Radnorshire, engadido á maioría do condado de Brecknockshire e un pouco do antigo Denbighshire. As súas fronteiras correspóndense aproximadamentre coas do reino de Powys medieval. É o único condado preservado que non se dividiu en 1994, e tamén o máis grande no país.

Como condado preservado, limita ao norte con Clwyd, ao noroeste con Gwynedd, ao oeste con Dyfed, ao suroeste con Glamorgan do Oeste, ao sur con Mid Glamorgan e ao sueste con Gwent. Coas novas áreas principais, ten fronteiras ao norte con Wrexham County Borough e Denbighshire, ao noroeste con Gwynedd , ao oeste con Ceredigion e Carmarthenshire, ao sur con Neath-Port Talbot, Merthyr Tydfil, Caerphilly e Blaenau Gwent, e ao sueste con Monmouthshire. Limita tamén cos condados ingleses de Shropshire e Herefordshire.

A capital de Powys é Llandrindod Wells, pero a súa localidade máis grande é Y Drenewidd (Newtown). A poboación en Powys foi estimada en 2010 como 131.000. A densidade de 25 por quilómetro cadro é a máis pequena en Gales. O 30,1% de Powys pode falar, escribir ou ler o idioma galés.

 Xeografía 
Boa parte do condado é montañoso e por iso é difícil conducir do norte ao sur. O río Severn, o máis longo do Reino Unido, empeza no condado veciño de Ceredigion e discorre nunhas localidades de Powys: Llanidloes, Caersws, Y Drenewidd - Newtown e Welshpool. O río Wye, o quinto río máis longo, corre en Rhayader e Builth Wells, e Hai on Wye leva o seu nome. O décimo sexto río máis longo do Estado, o río Teme, empeza en Powys e corre en Knighton. Máis ao sur hai o río Usk en Brecon. Algúns dos ríos teñen encoros para fornecer enerxía a unhas cidades grandes en Inglaterra do oeste e Gales do sur. O único parque nacional en Powys é Brecon Beacons no sur.

 Escudo 
O escudo do condado é principalmente negro (polas Y Mynyddoedd Duon, as Black Mountains) e ouro (simboliza minería e a riqueza do condado). Hai tres fontes, que significan os ríos e lagos. Arriba do escudo hai unha torre negra que significa a historia militar de Powys. Un miñato ten losanges (◊ rombos heráldicos) que significan minería de carbón, e unha peza de la dourada que significa cría de ovellas. O lema Powys Paradwys Cymru significa Powys, Paraíso de Gales en galés.http://www.ngw.nl/int/gbr/p/powys.htm

 Comercio 
Desde o decembro de 2007, o condado ten un Selo de comercio xusto.

 Comunidades 

 1000 habitantes ou máis 
miniatura|Llandrindod Wells é a quinta localidade máis grande de Powys, pero é a capital.
miniatura|Castelo de Powys
miniatura|Esta pedra na vila de Cilmeri é un monumento a Llywelyn o Último (último rei do Gales independente).

 Y Drenewidd (Newtown) e Llanllwchaiarn: 10.783 
 Ystradgynlais: 8.023
 Brecon: 7.901
 Welshpool: 6.269
 Llandrindod Wells (capital): 5.024
 Knighton: 3.043
 Llanidloes: 2.807
 Presteigne: 2.463
 Builth Wells: 2.352
 Machynlleth: 2.147
 Rhayader: 2.075
 Kerry: 1.922
 Churchstoke: 1.571
 Caersws: 1.526
 Berriew: 1.306
 Montgomery: 1.256
 Glantwymyn: 1.106
 Menos que 1000 habitantes 
 Glasbury: 902
 Bronllys: 816
 Old Radnor: 741
 Beguildy: 704
 Clyro: 688
 Carno: 646
 Aberhafesp: 438
 Cilmeri: 438
 Bettws: 425
 Gladestry: 419
 New Radnor: 410
 Erwood: 401
 Dubhonw: 300
 Abbey Cwmhir: 246
 Aberedw: 219

 Localidades con poboación (ano 2016) 

 Notas 

 Véxase tamén  

 Bibliografía 

 Ligazóns externas 
 Powys Heritage
 Powys Web Links
 Turismo en Powys 

Categoría:Xeografía de Gales